Mango-staking dreig | Maroela Media
Die vakbond Solidariteit het Vrydag gesê hy is steeds gereed om met die bestuur van die lugredery Mango te onderhandel oor salarisverhogings vir sy lede. Dit volg nadat die vakbond Mango-bestuur daarvan in kennis gestel het dat sy lede, wat 95% van die lugredery se vlugbemanning uitmaak, Maandag om 05:00 'n industriële aksie van stapel gaan stuur.
Dit is die nuutste verwikkeling nadat die lugredery reeds in Augustus vanjaar ná die vierde onderhandelingsronde 'n geskil met die vakbond verklaar en aangedui het dat onderhandelinge 'n dooiepunt bereik het. Volgens Deon Reyneke, adjunkhoofsekretaris by Solidariteit, het die Kommissie vir Versoening, Bemiddeling en Arbitrasie (KVBA) 'n stakingsertifikaat aan Solidariteit toegestaan nadat die partye ook nie by dié forum tot 'n skikking kon kom nie weens Mango-bestuur se onwilligheid om verder te onderhandel.
"Solidariteit was regdeur die hele proses bereid om tot verdere onderhandelinge met die maatskappy oor te gaan. Nieteenstaande die feit dat Solidariteit oorgehaal is om aan verdere gesprekke by die lugredery deel te neem, blyk dit uit die maatskappy se aksies dat die lugredery nie gereed is om aan 'n konstruktiewe onderhandelingsproses met sy hoogs gekwalifiseerde vlieëniers deel te neem nie," het Reyneke gesê.
Volgens Reyneke is die vlieëniers by die lugredery toegewy aan hul werk. "Solidariteit het dit verder ook aan Mango gestel dat hy op enige gegewe stadium oor die naweek bereid is om met die lugredery in gesprek te tree," het Reyneke gesê.
Groot perlemoenvonds in Wes-Kaap gemaak
Ek wou net se laat ek eers more terug vlieg dan kan julle staak
Soek hulle ook nou 'n reddingsboei soos SAL.
Afrikaners, staak, nie.
Alle passasiers in SA weet dit; die SAL hou sommer maklik 'n straler op die grond as daar nie 'n swart vlieënier kan wees nie. En wanneer laas het julle 'n leliewit bemanningslid gesien. So, al gevolgtrekking wat ek kan maak, is dat Mango gedwing word om ook SAL se "transformasie" proses te volg. Die regerende party wil nie bleeksiele in hierdie land hê nie. "End of story".
Staak vlieëniers, staak. Want julle het 'n goeie saak. Baie dankie vir jul toegewydheid, Solidariteit.
Hoop nie daar gaan ' n paar oud taxi bestuurders vliegtuig vlieg nie, soos wat hulle bestuur is die passasiers nie veilig nie en as hulle hulle die vliegtuig omgooi is daar moelikheid.